b'\n_START_ARTICLE_\nPok\xc3\xa9mon XD: Gale of Darkness\n_START_SECTION_\nTarina\n_START_PARAGRAPH_\nTarina alkaa p\xc3\xa4\xc3\xa4henkil\xc3\xb6n, Michaelin, esittelyll\xc3\xa4. Michael tapaa aluksi Professori Kranen, \xc3\xa4itins\xc3\xa4 pomon. H\xc3\xa4n esittelee Varjo-Pok\xc3\xa9mon-idean. Varjo-Pok\xc3\xa9monit ovat Pok\xc3\xa9moneja, joiden syd\xc3\xa4met ovat keinotekoisesti suljettu. Rikollissyndikaatti Cipher luo ja jakelee niit\xc3\xa4 omien, pahojen tarkoitusperiens\xc3\xa4 t\xc3\xa4ytt\xc3\xa4miseksi. Krane my\xc3\xb6s esittelee Snag Machinen, jota k\xc3\xa4ytet\xc3\xa4\xc3\xa4n Varjo-Pok\xc3\xa9monien nappaamiseen, jotta ne voidaan my\xc3\xb6hemmin puhdistaa. Krane antaa Michaelille Snag Machinen, jotta Michael voisi napata n\xc3\xa4it\xc3\xa4 Varjo-Pok\xc3\xa9moneja. Krane antaa my\xc3\xb6s Michaelille erikoislasit, joiden avulla h\xc3\xa4n voi tunnistaa Varjo-Pok\xc3\xa9monit. Piakkoin t\xc3\xa4m\xc3\xa4n j\xc3\xa4lkeen, Cipherin agentit kidnappaavat Kranen. Michael menee ulos pelastaakseen Kranen ja paljastaakseen sek\xc3\xa4 voittaakseen Cipher-syndikaatin.\n_START_SECTION_\nUudet ominaisuudet ja muutokset\n_START_PARAGRAPH_\nPok\xc3\xa9mon XD sis\xc3\xa4lt\xc3\xa4\xc3\xa4 monia uusia ominaisuuksia edelt\xc3\xa4j\xc3\xa4st\xc3\xa4\xc3\xa4n, Pok\xc3\xa9mon Colosseumista.\n_START_SECTION_\nPok\xc3\xa9 Spot\n_START_PARAGRAPH_\nPok\xc3\xa9 Spot on uusi ominaisuus Pok\xc3\xa9mon XD:ss\xc3\xa4, mit\xc3\xa4 ei ollut Pok\xc3\xa9mon Colosseumissa. Se mahdollistaa pelaajien taistella villej\xc3\xa4 Pok\xc3\xa9moneja vastaan ja napata niit\xc3\xa4. On olemassa kolme erilaista Pok\xc3\xa9 Spot-aluetta: luola, kivi ja keidas. Jokaisella alueella on erilaisia Pok\xc3\xa9moneja, jotka saattavat ilmesty\xc3\xa4. Pok\xc3\xa9 Spot-alueilla on my\xc3\xb6s harvinaisia Pok\xc3\xa9moneja, joita voi vaihtaa pelin sis\xc3\xa4isesti. Saadaksesi Pok\xc3\xa9moneja ilmestym\xc3\xa4\xc3\xa4n Pok\xc3\xa9 Spot-alueelle, sinun t\xc3\xa4ytyy houkutella niit\xc3\xa4 Pok\xc3\xa9 Snacks-ruoan avulla. Mutta, jos et aina pyydyst\xc3\xa4 uutta pokemonia kun j\xc3\xa4t\xc3\xa4t ruokaa tarjolle voit l\xc3\xb6yt\xc3\xa4\xc3\xa4 Munchlaxin sielt\xc3\xa4.\n_START_SECTION_\nVarjo-Pok\xc3\xa9monien liikkeet\n_START_PARAGRAPH_\nVarjo-Pok\xc3\xa9monit ovat ainoita, jotka voivat k\xc3\xa4ytt\xc3\xa4\xc3\xa4 erityisi\xc3\xa4 varjo-liikkeit\xc3\xa4 ennen kuin niit\xc3\xa4 aletaan puhdistaa; puhdistus voi tapahtua vasta sitten, kun pelaaja on napannut kyseiset Pok\xc3\xa9monit. Pok\xc3\xa9mon Colosseumissa ainoa liike, mink\xc3\xa4 Varjo-Pok\xc3\xa9monit tiet\xc3\xa4v\xc3\xa4t, on Shadow Rush; t\xc3\xa4t\xc3\xa4 on laajennettu XD:ss\xc3\xa4. Nyt on olemassa kahdeksantoista varjohy\xc3\xb6kk\xc3\xa4yst\xc3\xa4. Varjohy\xc3\xb6kk\xc3\xa4ykset ovat "supervahvoja" ei-Varjo-Pok\xc3\xa9moneja vastaan, mutta "ei niink\xc3\xa4\xc3\xa4n vahvoja" muita Varjo-Pok\xc3\xa9moneja vastaan.\n_START_SECTION_\nVarjo-Pok\xc3\xa9monit\n_START_PARAGRAPH_\nPok\xc3\xa9mon Colosseum sis\xc3\xa4lt\xc3\xa4\xc3\xa4 48 Varjo-Pok\xc3\xa9monia. T\xc3\xa4ss\xc3\xa4 peliss\xc3\xa4 on melkein puolet enemm\xc3\xa4n, 83 Varjo-Pok\xc3\xa9monia. Kouluttajilla, joilla oli aiemmin vain yksi Varjo-Pok\xc3\xa9mon, on nyt kaksi. Useimmilla Cipherin pomoilla voi olla jopa kolme Varjo-Pok\xc3\xa9monia; Cipher-pomo Eldeksell\xc3\xa4 on nelj\xc3\xa4. Viimeisell\xc3\xa4 pomolla, Suurmestari Greevilill\xc3\xa4, on koko tiimi t\xc3\xa4ynn\xc3\xa4 Varjo-Pok\xc3\xa9moneja.\n_START_SECTION_\nPurify Chamber\n_START_PARAGRAPH_\nColosseumissa Varjo-Pok\xc3\xa9monit t\xc3\xa4ytyi puhdistaa yksi kerrallaan Agaten pyh\xc3\xa4k\xc3\xb6ll\xc3\xa4 (Agate Shrine). Kuitenkin, koska t\xc3\xa4ss\xc3\xa4 peliss\xc3\xa4 on huomattavasti enemm\xc3\xa4n Varjo-Pok\xc3\xa9moneja, Purify Chamber (Puhdistuskammio) luotiin. Siin\xc3\xa4 Varjo-Pok\xc3\xa9mon asetetaan keskelle ja jopa nelj\xc3\xa4 tavallista (ei-Varjo) Pok\xc3\xa9monia ymp\xc3\xa4rille. Tavalliset Pok\xc3\xa9monit johtavat ja avaavat Varjo-Pok\xc3\xa9monin syd\xc3\xa4men. Puhdistuskammio voi puhdistaa jopa yhdeks\xc3\xa4n Varjo-Pok\xc3\xa9monia kerrallaan, jokainen omassa asetelmassaan; nelj\xc3\xa4 tavallista ja yksi Varjo-Pok\xc3\xa9mon.\n_START_SECTION_\nBattle Sims\n_START_PARAGRAPH_\nSen j\xc3\xa4lkeen kun olet saanut Disc Case-esineen naiseksi pukeutuneelta Cipher Peonilta Phenac Cityn porttien l\xc3\xa4hell\xc3\xa4, voit pelata niit\xc3\xa4 Realgam Towerissa. Ymp\xc3\xa4ri Orrea l\xc3\xb6yd\xc3\xa4t useita Battle CD-esineit\xc3\xa4, joita voit k\xc3\xa4ytt\xc3\xa4\xc3\xa4 Battle Sims-taistelusimulaattorissa. Battle CD:t ovat etuk\xc3\xa4teen ohjelmoituja taisteluja erilaisten vuokra-Pok\xc3\xa9monien kanssa. Joissakin taisteluissa on rajoituksia, kuten esimerkiksi miten monta vuoroa pelaaja voi pelata ennen kuin oman Pok\xc3\xa9monin tila muuttuu automaattisesti huonommaksi. Battle CD:n suorittaminen ensimm\xc3\xa4ist\xc3\xa4 kertaa ansaitsee pelaajalle esineen, joka vaihtelee aina Super Potionista Sacred Ashiin.\n_START_SECTION_\nBattle Bingo\n_START_PARAGRAPH_\nBattle Bingo on toinen minipeli, joka l\xc3\xb6ytyy Realgam Towerista. Pelin tarkoitus on l\xc3\xa4p\xc3\xa4ist\xc3\xa4 4x4 ruudukko k\xc3\xa4ytt\xc3\xa4en joitakin Pok\xc3\xa9moneja taistelussa. Aloitat valitsemalla oman korttisi, jossa on oma Pok\xc3\xa9mon. Saat k\xc3\xa4ytt\xc3\xa4\xc3\xa4 sit\xc3\xa4 Pok\xc3\xa9monia ja kahta Master Ball-palloa. Sitten valitset ruudun ja taistelet villi\xc3\xa4 Pok\xc3\xa9monia vastaan. T\xc3\xa4m\xc3\xa4 villi Pok\xc3\xa9mon on sit\xc3\xa4 tyyppi\xc3\xa4, mit\xc3\xa4 ruudussa lukee. Jos voitat, l\xc3\xa4p\xc3\xa4iset ruudun ja saat valita toisen, joka on sen vieress\xc3\xa4. Jos olet heikossa asemassa Pok\xc3\xa9monisi tyypin takia tai muuten vain haluat k\xc3\xa4ytt\xc3\xa4\xc3\xa4 villi\xc3\xa4 Pok\xc3\xa9monia, koska EP:si ovat loppumaisillaan, voit k\xc3\xa4ytt\xc3\xa4\xc3\xa4 Master Ball-palloa napataksesi sen. Huomio: et saa pit\xc3\xa4\xc3\xa4 yht\xc3\xa4\xc3\xa4n Pok\xc3\xa9monia joita nappaat Battle Bingossa. Jos valitset ruudun jossa on \xe2\x80\x9c?\xe2\x80\x9d, saat EP:it\xc3\xa4 eli ylim\xc3\xa4\xc3\xa4r\xc3\xa4isi\xc3\xa4 Master Ball-palloja. Saat my\xc3\xb6s ylim\xc3\xa4\xc3\xa4r\xc3\xa4isi\xc3\xa4 Master Ball-palloja l\xc3\xa4p\xc3\xa4isem\xc3\xa4ll\xc3\xa4 linjan ruutuja. Peli loppuu jos voitat tai EP:si loppuvat. Pelaaja voi my\xc3\xb6s saada haltuunsa Bonsly-kortin sen j\xc3\xa4lkeen, kun h\xc3\xa4n on l\xc3\xb6yt\xc3\xa4nyt kadonneen Bonslyn. T\xc3\xa4t\xc3\xa4 korttia voi k\xc3\xa4ytt\xc3\xa4\xc3\xa4 avatakseen uuden Bingo-kortin, joka mahdollistaa Bonslyn k\xc3\xa4yt\xc3\xb6n Bingon aloitus-Pok\xc3\xa9monina. T\xc3\xa4m\xc3\xa4 on ensimm\xc3\xa4inen kerta Pok\xc3\xa9mon-peliss\xc3\xa4 kun Bonsly\xc3\xa4 on mahdollista k\xc3\xa4ytt\xc3\xa4\xc3\xa4 taistelussa.\n_START_SECTION_\nQuick Battle\n_START_PARAGRAPH_\nQuick Battle (Pikataistelu) oli my\xc3\xb6s Pok\xc3\xa9mon Colosseumissa. Pikataistelussa (joka valitaan valitsemalla "VS MODE", sielt\xc3\xa4 "NEW GAME" ja "CONTINUE") voit nopeasti taistella yst\xc3\xa4v\xc3\xa4\xc3\xa4si vastaan sellaisella Pok\xc3\xa9monilla, jota et v\xc3\xa4ltt\xc3\xa4m\xc3\xa4tt\xc3\xa4 omista Story Modessa. (Pok\xc3\xa9mon Colosseumissa voisit taistella vain koneen pelaajia vastaan.) Pikataistelussa olevilla Pok\xc3\xa9moneilla on my\xc3\xb6s erikoisempia iskuja kuin Colosseumin Pikataisteluissa, esimerkiksi Pikachu osaa Dynamicpunchin ja muitakin harvinaisia iskuja. Liikkeet valitaan nyt C-ohjaimella normaalin valitsemistavan sijaan. Viimeinen ja ehk\xc3\xa4p\xc3\xa4 helpoiten huomattavissa olevin muutos on se, ett\xc3\xa4 aina on tuplataistelu, eli taistelu joissa molemmilla osapuolilla on aina kaksi Pok\xc3\xa9monia kent\xc3\xa4ll\xc3\xa4.\n_START_SECTION_\nKehitys\n_START_PARAGRAPH_\nEnnen kuin peli julkaistiin kenellek\xc3\xa4\xc3\xa4n, useita esikatseluja annettiin. T\xc3\xa4ss\xc3\xa4 on muutama niist\xc3\xa4:\n_START_SECTION_\nJapanilaiset lehdet\n_START_PARAGRAPH_\nJapanilaiset pelilehdet Famitsu ja CoroCoro Comic my\xc3\xb6hemmin antoivat kuvia pelista ja tietoja, jotka paljastivat, ett\xc3\xa4 peliss\xc3\xa4 tulisi olemaan 3D-grafiikat samaan tyyliin kuin edelt\xc3\xa4j\xc3\xa4ss\xc3\xa4\xc3\xa4n, Pok\xc3\xa9mon Colosseumissa. Kerrottiin my\xc3\xb6s, ett\xc3\xa4 peli jatkaisi Varjo-Pok\xc3\xa9mon-ideaa ja niiden nappaamismahdollisuutta samalla lailla kuin Colosseumissa. Juonesta ei paljastettu mit\xc3\xa4\xc3\xa4n muuta kuin se, ett\xc3\xa4 mustalla Varjo-Lugialla tulisi olemaan t\xc3\xa4rke\xc3\xa4 rooli juonen kannalta._NEWLINE_Paljastettiin my\xc3\xb6s, ett\xc3\xa4 pelaaja aloittaa 10-tasoisella Eeveell\xc3\xa4 ja tasoprosessi olisi samantyylist\xc3\xa4 kuin kannettavissa peleiss\xc3\xa4kin.\n_START_SECTION_\nNintendon mainostukset\n_START_PARAGRAPH_\nNintendo julkaisi kaksi demoa mainostaakseen peli\xc3\xa4. J\xc3\xa4lleenmyyjien demossa pelaaja taistelee kaksi taistelua, miss\xc3\xa4 pelaaja voi napata kolme Varjo-Pok\xc3\xa9monia. Demon pelattaviin Pok\xc3\xa9moneihin kuuluvat Gardevoir ja Parasect. Toinen demo oli "Pok\xc3\xa9mon Rocks America"-kiertueella. Pelaajat, jotka pelasivat demon loppuun asti voisivat ladata ilmasen Metangin. Kiertueella Phoenixissa pelaajat voisivat saada pelin ennen aikojaan.'